tomron87/hebrew-wikipedia-sentences-corpus huggingface dataset:
שחקני משנה: דודו טופז המגלם עיתונאי, חנוך רוזן בתפקיד בובת כלבו, אוהד קנולר בתפקיד שומר בבורסה, שיש קולר בתפקיד מנהל ביה"ח, אליעזר אפלבוים בתפקיד ג'ינג'י, ולהקת היי פייב.
בתפקיד אורח מופיע העיתונאי אילן ליזרוביץ בתפקיד עצמו (כתב).
תום אבני שר את שיר הנושא של הסרט, שנקרא גם הוא "סופר בוי".
המילים מאת נועה ברנר ועמית ליאור והלחן של אורי אופיר.
באימונולוגיה, סופר אנטיגנים (Superantigens או SAgs) הם קבוצת טוקסינים המפעילים באופן לא מבוקר תאי T ובכך גורמים לתגובה דלקתית רב מערכתית חריפה, תגובה זאת עלולה לגרום למוות תוך זמן קצר בהלם טוקסי.
במקרים אחרים סופר אנטיגנים גורמים לחום, עייפות כרונית, שלשולים והקאות.
סופר אנטיגנים מיוצרים על ידי חיידקים (בייחוד מסוג סטרפטוקוקוס או סטפילוקוקוס) כאנטיגנים אקסו-גנים, או, לחלופין, על ידי נגיפים ליצירת סופר אנטיגנים אנדו-גנים (כגון נגיף הכלבת או אפשטיין-בר וירוס, הסופר אנטיגן הנחקר ביותר מיוצר על ידי הנגיף העכברי MMTV).
מנגנון הפעילות של סופר אנטיגנים
סופר אנטיגנים נקשרים הן למולקולת MHC סוג II, המבוטאות על תאים מציגי אנטיגן מקצועיים (סוג של תאים מציגי אנטיגן), והן לקולטן תאי T (או TCR) המבוטא על תאי T.
על ידי פתירת המבנה הקריסטלוגרפי של סופר אנטיגנים נמצא כי סופר אנטיגנים חיידקיים נקשרים ב-TCR ללולאה CDR2 ובמידה נמוכה יותר ללולאה CDR1, לעומתם סופר אנטיגנים נגיפיים נקשרים ללולאה HV4. לאזור Vα ול- CDR3 השפעה מועטה על קישור סופר אנטיגנים.
בניגוד לאנטיגנים אחרים סופר אנטיגנים אינם מעובדים בפרוטאזום על ידי התא אלא נקשרים למולקולת ה MHC סוג 2 ללא עיבוד מקדים.
התאי ה T המופעלים מפרישים כמויות גדולות של ציטוקינים, הציטוקינים גורמים לתגובות ציטוטוקיסיות ולדיכוי התגובה החיסונית הנרכשת, לשתי תגובות אלה חלק בפתוגנזה של מיקרואורגניזמים שונים.
סופר דרינק הייתה חברה שעסקה בייצור, שיווק והפצה של משקאות קלים בישראל.
החברה נוסדה בשנת 1969 על ידי סימן מיכל.
מאז 1977 היה מפעל החברה באזור התעשייה עטרות שבצפון ירושלים.
החברה התמחתה בשיווק משקאות קלים זולים, שכיוצאת דופן סדרת "טריפ" בהיותה יקרה באופן יחסי.
החברה ייצרה שלוש סדרות של משקאות:
סדרת "טריפ" - סדרה של עשרה טעמים של משקאות קלים (משווק מ-2002).
סדרת מיצים ונקטרים - סדרה של 13 נקטרים המורכבים מ-45% פרי ללא חומר משמר.
סדרת המשקאות המוגזים - סדרה של 18 טעמים של משקאות מוגזים.
בדצמבר 2014 פנתה החברה לבית המשפט בבקשה להקפאת הליכים למשך חודשיים בעקבות חובות של 21 מיליון ש"ח.
את המשבר ייחסה החברה, בין השאר, למבצע צוק איתן, שפגע במכירותיה.
בקשתה של החברה אושרה, ומונו לה נאמנים שפעלו למכירתה.
החברה נמכרה כעבור מספר חודשים למשקיעים מדרום אמריקה.
המותג "סופר דרינק" יצא משימוש.
החברה מפיצה את המשקאות במותג "סוויץ'" למוגזים ו"טריפ" לקלים.
סוּפר־טַקס הוא משחק מחשב הכתוב בתוכנה חופשית, אשר שואב השראה מהמשחק סופר מריו.
(כאשר מריו מוחלף בטקס, הדמות של לינוקס).
המשחק נוצר במקור על ידי ביל קנדריק וכיום מתוחזק על ידי צוות הפיתוח של סופר טקס.
רוב התמונות במשחק נוצרו על ידי אינגו רוהנקה, היוצר של פינגוס.
המשחק שוחרר תחת רישיון GNU GPL.
גרסה זו נתמכת רק בלינוקס.
בשנת 2004 יצא לוח האירועים הראשון של המשחק, שציין שהמשחק היה תחלופה גמורה למשחק סופר מריו ב־2 במאי.
הגרסה כללה שלבים רשמיים ושלבים שנוצרו על ידי מעריצים.
בגרסה זו הקוד של המשחק קיים בלינוקס, חלונות וקיימת גם חבילה בינארית למקינטוש.
גרסה 0.3.0 יצאה ב־17 בדצמבר 2006. בגרסה נוספו שלב יער, תמיכה בתרגום וב־UTF-8, אגירת מנוע סקריפט והאפשרות לשחקנים ליצור שלבים משלהם.
גרסה 0.4.0 יצאה בשנת 2015, אחרי 9 שנים שבהן לא פותחה גרסה חדשה למשחק.
גרסה 0.6.2 יצאה ב־14 במאי 2020 ואליה נוספה מפת עולם חדשה בשם "Revenge In Redmond" לכבוד יום השנה ה־20 של סופר טקס.
ניתן להריץ את סופר טקס ב־Windows, מקינטוש, לינוקס, וכמו כן הוא הוסב לפלטפורמות אחרות, כגון קונסולת ה-PSP של סוני וכן קונסולות ה-Wii וה-Wii U של נינטנדו וגרסה לאנדרואיד.
היסבים אלו אינם נתמכים על ידי צוות הפיתוח של סופר טקס.
סופר הצללים הוא מותחן קולנועי בהפקה צרפתית-גרמנית, שבוים על ידי רומן פולנסקי ומבוסס על הספר "סופר צללים" שכתב רוברט האריס.
התסריט לסרט נכתב במשותף על ידי האריס ופולנסקי.
הקרנת הבכורה העולמית של הסרט הייתה ב-12 בפברואר 2010 במסגרת פסטיבל הסרטים הבינלאומי בברלין.
פולנסקי זכה בפסטיבל בפרס דוב הכסף על בימוי הסרט.
בטקסי האוסקר האירופאיים זכה הסרט ב-6 קטגוריות, ביניהן הסרט, הבמאי והשחקן הטובים ביותר.
הסרט זכה לביקורות חיוביות מצד מבקרי הקולנוע, אך ביצועיו המסחריים היו מאכזבים.
מייק מקארה, סופר הצללים של ראש ממשלת בריטניה לשעבר, אדם לאנג (פירס ברוסנן), נמצא מת בחוף הים לאחר שככל הנראה נפל מהמעבורת שעליה שהה.
בעקבות זאת, סופר צללים בריטי (יואן מקגרגור) נשכר לסייע ללאנג על מנת להשלים את כתיבת האוטוביוגרפיה שלו.
למרות חוסר התלהבותו לביצוע המשימה, סוכנו של הסופר, ריק, משכנע אותו שמדובר בהזדמנות של פעם בחיים.
הוא צפוי להרוויח על עבודתו הקצרה כ-250,000 דולר.
לפני יציאתו לארצות הברית על מנת לראיין את לאנג, מגלה סופר הצללים שלאנג חשוד בחטיפה והטסה של חשודים בטרור למתקני חקירה במדינות זרות, על מנת להימנע מהפרה של חוקי החקירה הבריטיים האוסרים על עינויים.
סופר הצללים מגיע לבית הנופש של אדם לאנג, הממוקם על אי סמוך לבוסטון.
הוא פוגש ברות' (אוליביה ויליאמס), אשתו של לאנג, ובאמיליה (קים קטרל), העוזרת האישית של לאנג.
הסופר קורא את מה שהספיק לכתוב מייק מקארה, ומזדעזע מאיכותו הירודה של הספר.
הוא טוען שכל המילים נמצאות בספר, אך לא בסדר הנכון.
מראיונו הראשון עם לאנג, מגלה סופר הצללים שלאנג היה בעברו שחקן באוניברסיטת קיימברידג', אך החל להתעניין בפוליטיקה לאחר שפגש ברות'.
כשנשאל על שנותיו בקיימברידג', לאנג נתקף כעס ומסרב לדבר על כך.
הוא טוען שאינו רוצה להזכיר את שנותיו כשחקן בספר הזכרונות שלו.
לאחר מכן, מואשם לאנג בפשעי מלחמה בבית הדין הפלילי הבינלאומי בהאג.
מי שהמליץ על העמדתו לדין היה ריצ'רד רייקארט (רוברט פיו), שהיה שר החוץ בממשלתו של לאנג.
סופר הצללים עובר להתגורר בביתו של לאנג, לאחר שבית המלון שבו התארח התמלא בעיתונאים שבאו לסקר את חקירתו של לאנג.
סופר הצללים מוצא בחדרו, שהיה בעבר חדרו של מייק מקארה, מעטפה ובה תמונות של לאנג בצעירותו.
כמו כן הוא מוצא את כרטיסו של לאנג כפעיל פוליטי, המעיד על כך שלאנג החל לפעול כשנתיים לפני שפגש את רות' (למרות שלאנג סיפר לו שלא כך היה).
מאחורי אחת התמונות מוצא סופר הצללים את השם "פ.
אמט", ומספר טלפון לא מזוהה.
הוא מתקשר למספר ומגלה שזהו מספרו של ריצ'רד רייקארט, מי שבהמלצתו הועמד לאנג לדין.
בעקבות גילוייו המסתוריים, מתעוררות אצל סופר הצללים חשדות על כך שמייק מקארה לא טבע במקרה, אלא נרצח.
הוא יוצא לחקור את המקום בו נמצאה גופתו של מקארה, ופוגש באיש זקן המתגורר באזור.
האיש מספר לו שאין זה אפשרי שבחור שנפל מהמעבורת יישטף לאותה נקודה בחוף שבה נמצא מקארה.
בנוסף, מספר לו האיש שבלילה שבו נמצאה גופתו של מקארה, היו אורות מוזרים באזור החוף.
העדה היחידה לאירוע הייתה אישה המתגוררת באזור, אך היא נכנסה לתרדמת מספר ימים לאחר מכן, לאחר שנפלה במדרגות ביתה.
חשדותיו של סופר הצללים מתגברים.
הוא משתף את רות' בתגליותיו, והיא מספרת לו שיום לפני מותו של מקארה, לו וללאנג היה ריב גדול.
היא מתחילה לפחד שלאנג הכניס את עצמו לצרות גדולות.
סופר הצללים מנחם אותה, והם שוכבים.
בבוקר שלמחרת מתכנן סופר הצללים לחזור למלונו הקודם.
הוא נכנס למכונית ששימשה לפני כן את מייק מקארה, ומגלה שמקארה הזין יעד במכשיר ה-GPS שבאוטו, אך לא הספיק להגיע אליו.
הוא מחליט לחקור את העניין.
ה-GPS מוביל אותו לנמל שבאי ולמעבורת שלוקחת אותו לבוסטון.
היעד הוא בית אחוזה גדול השוכן במעמקי יער.
הבית מתגלה כביתו של פרופסור פול אמט (טום וילקינסון).
סופר הצללים נזכר שראה את שמו על אמט על אחת מתמונותיו הישנות של לאנג, וכן קרא את שמו בספר המקורי שכתב מייק מקארה.
הוא מראיין את אמט על שנותיו יחד עם לאנג, אך אמט טוען שמעולם לא היה לו קשר קרוב עם לאנג.
ביציאתו מביתו של אמט, מגלה סופר הצללים לחרדתו שמכונית מסתורית עוקבת אחריו.
הוא נכנס למעבורת, ושם שני בחורים רודפים אחריו ומנסים לתפוס אותו.
הוא מצליח לרדת מהמעבורת בדיוק כשזו מפליגה, ולהתחמק מרודפיו.
הוא מחליט להתקשר לר'יצרד רייקארט ומבקש את עזרתו.
רייקארט מספר לסופר הצללים שמקארה למעשה עבד תחתיו, וכנראה נרצח לאחר שמצא מידע מפליל על לאנג.
סופר הצללים מגלה שאמט היה למעשה סוכן ב-CIA.
הוא מבין שאמט היה סוכן עוד בתקופתו המשותפת עם לאנג בקיימברידג', ושהוא הסיבה האמיתית לכניסתו של לאנג לפוליטיקה.
בעזרת קשריו, עזר אמט ללאנג לבצע את פשעי המלחמה שביצע.
לאנג יוצר קשר עם סופר הצללים, ומציע לו לנסוע בחזרה לאי בעזרת מטוסו הפרטי, המחזיר אותו ואת צוותו מוושינגטון.
במטוס מאשים סופר הצללים את לאנג על כך שעבד ביחד עם אמט, אך לאנג מכחיש זאת.
הוא אף טוען שפשעי המלחמה שביצע בוצעו אך ורק כדי להילחם בטרור ולהגן על תושבי בריטניה.
ביציאתם מהמטוס, לאנג נורה על ידי מתנקש ונהרג.
המתנקש הוא זקן שבנו נהרג באחת ממלחמותיו הלא חוקיות של לאנג, ומאז שאף לנקום בו.
סופר הצללים מסיים לכתוב בלונדון את ספרו של לאנג.
באירוע שנערך לכבוד יציאתו לאור של ספרו של לאנג, פוגש סופר הצללים באמיליה, ומביא לה כמזכרת את הספר המקורי שכתב מייק מקארה.
היא מספרת לו שעל פי המודיעין האמריקאי, יש מידע מסווג המופיע בהתחלות של הספר.
סופר הצללים בודק את המילים הפותחות כל פרק בספר, ומגלה כי הן מרכיבות את המשפט "אשתו של לאנג, רות', היא סוכנת CIA שגויסה בידי פרופסור פול אמט".
סופר הצללים מבין כעת מי עמד מאחורי כל מעשיו של לאנג, ושולח לרות' פתק על כך שהוא עלה על מזימתה.
ביציאתו מהאירוע, הוא נדרס על ידי מכונית.
דפי הספר, שהכילו את המידע על רות', עפים ברוח ומתפזרים.
העלילה כוללת ביקורת גלויה על הממשל הבריטי ויחסיו עם ארצות הברית.
מספר דמויות מקבילות בבירור לבכירים בעבר בממשל הבריטי, ובראשם ראש הממשלה הבריטי, טוני בלייר.
גם שר החוץ הבריטי שחושף את השערורייה דומה דמיון בלתי מבוטל למקבילו במציאות, רובין קוק, ומזכירת המדינה האמריקאית - קונדוליזה רייס.
Super Junior (בקוריאנית: 슈퍼주니어; בעברית: סופר ג'וניור) או בקיצור SuJu היא להקת בנים דרום קוריאנית שנוצרה על ידי חברת SM אנטרטיינמנט בשנת 2005. כיום הלהקה מונה 10 חברים כאשר האן גנג, קיבום וקאנגין היו במקור חלק מהלהקה, אך עזבו בשנים 2011, 2015 ו־2019 בהתאמה.
בשנת 2000 חברת SM אנטרטיינמנט קיימה את האודישנים הבינלאומיים הראשונים שלה בבייג'ינג, סין, וגייסה את האן גנג, שנבחר מבין שלושת אלפים מועמדים.
באותה שנה, ליטוק, ייסונג ואונהיוק גויסו לאחר שהשתתפו במערכת האודישנים השנתית של החברה בסיאול.
סונגמין ודונגהאה הפכו למתאמנים לאחר שזכו במשותף במקום הראשון בתחרות בחסות SM בשנת 2001. בשנת 2002 היצ'ול, קאנגין וקיבום גוייסו על ידי סוכן אודישנים של החברה.
שיוון הפך למתאמן לאחר שזוהה על ידי סוכן אודישנים בשנת 2003, ושינדונג הצטרף כמתאמן בשנת 2004. ריו-ווק זכה בתחרות השירה של פסטיבל הנוער Chin Chin בשנת 2004 והפך למתאמן רק חודשיים לפני הבכורה בשנת 2005. קיוהיון הצטרף ללהקה בשנת 2006, לאחר שזכה במקום השלישי בפסטיבל הנוער Chin Chin של 2005.
שם במהשם אמיתיתפקידתאריך לידהLeeteuk, בעברית: ליטוּק.
("מיוחד" בקוריאנית)פארק ג'ונג סו Park Jung Suמנהיג הלהקה וזמר ראשי1 ביולי 1983 קים היצ'ול Kim Heechulמחליף מנהיג הלהקה, ראפר וזמר משני 10 ביולי 1983 Yesung, בעברית: יי סונג.
("אומן הקול" בקוריאנית)קים ג'ונג וון Kim Jong-woonזמר ראשי 24 באוגוסט 1984Shindong, בעברית: שינדונג.
("ילד פלא" בקוריאנית)שין דונג היי Shin Dong-heeרקדן ראשי וזמר משני 28 בספטמבר 1985 לי סונג מין Lee Sung-min זמר ראשי1 בינואר 1986Eunhyuk, בעברית: און היוק.
הוקמה בנובמבר 2006 ומונה 3 חברים, קיו-היון יי-סונג וריו-ווק.
החברה גילתה שלשלושת החברים יש קהילת מעריצים נפרדת משאר חברי הלהקה וגם כישרון שירה דומה.
עקב כך הקימה החברה את תת-הלהקה ששרה שירי באלאדות שפנו לקהל יותר מבוגר.
K.R.Y שרו בעיקר שירי נושא של דרמות וסרטים.
סופר ג'וניור-Trot, המונים 6 חברים, ליטוּק, היצ'ול, קאנגין, שינדונג, סונגמין ואונהיוק, הוציאו לאור סינגל אחד בשנת 2007 שכלל את הלהיט "Rokkugo" שלאחר מכן בשנת 2008 יצא בגרסה היפנית, מאז הלהקה נמצאת בהפסקה.
סופר ג'וניור-Happy היא התת-להקה הרביעית והאחרונה שהוקמה בשנת 2008. הלהקה מונה 6 חברים, ליטוּק, יה סונג, קאנגין, שינדונג, סונגמין ואונהיוק.
משנת 2008 כל סופר ג'וניור היו חברים לפחות בתת-להקה אחת חוץ מקיבום, כל חברי הלהקה שהיו בסופר ג'וניור-T עברו לסופר ג'וניור-Happy חוץ מהיצ'ול שהוחלף בייה סונג.
ביוני 2008 הוציאו סופר ג'וניור-Happy מיני אלבום ראשון שכלל בין השאר את הלהיטים Cooking?
הלהקה זכתה להמון פופולריות בקרב המעריצים ואף הופיעו ביפן.
Donghae & Eunhyuk תת-דואט שהוקם בשנת 2011. הדואט מורכב מחברי הלהקה Eunhyuk ו-Donghae שמתמקדים בז'אנר הדיסקו והרטרו דבר שבלט ביותר כשאר חשפו את סינגל הבכורה שלהם כדואט שנקרא "Oppa, Oppa" השיר זכה להצלחה מסחררת והפך למיני המנון מסיבתי.
בשנת 2013 הוציאו את סינגל IWD) I wanna dance) ביפן.
בדצמבר 2013 הוציאו סינגל בקוריאנית בשם Still You שצולם ברחובות לונדון, שם שהו סופר ג'וניור להופעה אחת.
בשנת 2014 הוציאו אלבום ביפן בשם Ride Me, לאחר הוצאת אלבום עשו סיבוב הופעות ביפן.
סופר ג'וניור- Mandarin, תת-להקה סינית הכוללת 7 חברים, בהם 2 חברים סינים ( 3 בעבר אך האנקיונג שהיה חלק גם סופר ג'וניור כבר לא פעיל יותר בלהקה), (הנרי וזהומי שהם לא חברים רשמיים של סופר ג'וניור) ו4 חברים קוריאנים שיוון, קיוהיון, ריו-ווק ודונגהא.
סופר ג'וניור-M הוציאו לאור אלבום סטודיו בשנת 2008 הכלל שירים חדשים וישנים של סופר ג'וניור בגרסאות סיניות וקוריאניות.
בשנת 2009 הם חזרו עם המיני אלבום Super Girl שזכה לפופולריות רבה בקרב המעריצים בסין קוריאה ורחבי העולם.
בשנת 2013 חזרו עם אלבום בשם Break Down שזכה להצלחה.
בשנת 2014 חזרו עם מיני אלבום בשם Swing.
הלהקה פרצה לראשונה עם 13 חברי להקה אך האנקיונג החליט לעזוב את הלהקה ותבע את החברה SM, את אלבום הסולו הראשון שלו הנקרא Geng Xin הוא הוציא בשנת 2010.
בשנת 2013 הנרי (מלהקת super-junior m ) פרץ עם מיני אלבום סולו משלו בקוריאנית בשם Trap בו הוא מארח את קיו-היון (מלהקת super-junior) וטאמין (מלהקת שייני).
הסינגל Trap יצא גם בסינית ואנגלית, בנוסף הסינגל 1-3-4 זכה גם לקליפ בו מתארחת אמבר (מלהקת (f(x ).
סופר-ג'וניור הלהקה הקוריאנית הראשונה שבמהלך מסע ההופעות שלה (שנת 2013 - SUPERSHOW5) ביקרה ביעדים בדרום אמריקה: ברזיל, ארגנטינה, פרו וצ'ילה.
הלהקה ביקרה גם בהוואי ולונדון במהלך סיבוב ההופעות שלה.
בשנת 2013 התחילה הלהקה לכוון לשוק היפני והוציאו אלבום ראשון רק עם שירים ביפנית שחלקם כבר יצאו כגרסאות יפניות של שירים קוריאנים, לאלבום קוראים HERO, בנוסף יצא סינגל מקורי בדצמבר 2013 ביפנית בשם Blue World.
הלהקה זכתה ב-171 פרסים עבור היצירות והופעות שלה.
סופר הרון HF הוא כלי טיס בלתי מאויש (כטב"ם) מסוג MALE (Medium-Altitude Long-Endurance), המיועד למשימות מודיעין ומעקב, שפותח על ידי מפעל מל"ט של התעשייה האווירית לישראל (תע"א).
הוא מסוגל לשהות באוויר 45 שעות ברציפות, ולו טווח טיסה של כ-1,000 ק"מ.
סדרת ההרון (ובעיקר ההרון TP שיצא בפברואר 2010) נחשבת להצלחה גדולה (בשימוש על ידי 18 מדינות שונות).
הסופר הרון HF הוצג לראשונה בפברואר 2014, בסלון האווירי בסינגפור (Singapore Airshow).
ההחלטה לחשוף אותו דווקא בסינגפור מלמדת על תפישת התע"א את שוק ה-UAV המתפתח באסיה.
בפרסום הראשוני נמסר כי הסופר הרון הוא שיפור משמעותי של גרסת הרון קודמת - 'שובל (הרון 1)', שהוצג ב-2007. הסופר הרון לא עבר לייצור סדרתי בסופו של דבר.
בתקשורת קו ראייה לתקשורת אלחוטית (LOS - Line of sight) – מעל 250 קילומטרים
בתקשורת מעבר לקו הראייה (BLoS - Beyond Line of Sight) – מעל 1000 ק"מ (באמצעות תקשורת לווינית)
שהייה באוויר – עד 45 שעות
מהירות מרבית – מעל 170 קשר (שיפור משמעותי מהדגם הקודם "הרון 1" - 115 קשר)
מטען מרבי (כולל דלק) – עד 450 קילוגרם
מוטת כנף – 17 מטרים
מערכת הנעה מתקדמת – מנוע דלק כבד (דיזל) 200 כ"ס
מגוון תצורות למשימות מודיעין, סיור ימי ועוד
מערכת תקשורת מתקדמת ויכולת שילוב במרחב האווירי
יכולת נשיאת מטע"דים ומערכות על הכנפיים, במספר נקודות תלייה
סופר דוֹש היא רשת מרכולים הפועלת בבת ים וחולון.
הרשת הוקמה על ידי האחים דוש.
המרכול הראשון של הרשת נפתח באוגוסט 1988 בשדרות העצמאות.
בינואר 2004 נפתח מרכול גדול נוסף בקניון בת ים.
בפברואר 2006 נפתח סניף שלישי בקניון בת-ימון.
ב-2011 נפתח סניף מחודש והגדול ביותר של הרשת בקניון בת ים במקום הסניף הקודם.
ב-2014 נפתח סניף למגזר החרדי שנקרא "סופר דוש מהדרין".
כהן סיטונאות מזון", "רמי לוי שיווק השיקמה" להסדר במסגרתו הקימו במשותף חברה בשם הרשת הרביעית בע"מ לשם הקמת מותג פרטי בשם "המותג" וזאת על מנת להתמודד מול המותגים הפרטיים של הרשתות הגדולות "שופרסל" ו"קואופ הריבוע הכחול" (כיום מגה).
בפברואר 2013 נפסק במסגרת הסדר פשרה כי הרשת תשלם פיצויים בסכום של 850 אלף ש"ח לעשרות בני נוער שהועסקו אצל קבלני משלוחים עצמאים שנשכרו על ידה כשליחים ללא שכר.
רשת "סופר דוש" ובעליה, עזרא דוש, הועמדו לדין והורשעו בעסקת טיעון בעבירה של הפרת אמונים לאחר שהואשמו במתן שוחד, בגין כספים שהלוו לראש עיריית בת ים, שלמה לחיאני.
ביולי 2015 נמכרה רשת "סופר דוש" לאחים שלומי ויוסי עמר, בעלי רשת "פרשמרקט".
במהלך חודש אוגוסט בוטלה עסקת המכירה בהסכמה.
ביולי 2019 הוסכם שוב על מכירת "סופר דוש" ל"פרשמרקט", תמורת 138 מיליון ש"ח.
בשנת 2019 נפתח סניף ראשון של הרשת מחוץ לבת ים אשר ממוקם בשכונת קריית רבין בחולון.
סופר טורפה (בספרדית: Supertorpe) היא סדרת טלוויזיה ארגנטינאית משנת 2011, שעלילתה מספרת על ילדה בשם פולי שהיא בעלת כוחות על טבעיים, ואשר רק מעטים יודעים זאת.
דמותה של הילדה מגולמת על ידי קנדלה וטראנו, אשר גילמה את הדמות אסטפניה, "טפי", בסדרה כמעט מלאכים.
פולי מתאהבת בנער בשם פליקס, שאוהב מוזיקה, ספורט, וחי עם דוד שלו, אשר עושה לו חיים לא פשוטים.
דמות זו מגולמת על ידי פאבלו מרטינס, אשר גילם את סימון ארצ'בלטה בסדרה "כמעט מלאכים".
היא סדרת הנפשה ממוחשבת אמריקאית-קנדית לילדים, מסוגת חינוך ומדע בדיוני, אשר נוצרה על ידי אנג'לה סנטומרו.
הסדרה שודרה לראשונה ב-3 בספטמבר 2007 בערוץ PBS Kids.
בישראל הסדרה שודרה לראשונה בשנת 2016 ב-Yes ובהמשך בערוץ A+.
הסדרה היא בת 3 עונות ו-103 פרקים באורך 24 דקות כל אחד.
הסדרה עוקבת אחר וואייט וחבריו שהם קוראי העל.
בכל פרק, הם פותרים בעיות שונות בכפר האגדות, בעזרת כוח הקריאה, הדקדוק, הכתיבה וה-ABC.
במאי הדיבוב בעברית היה ליאור סול, ומפיקת הדיבוב הייתה הדס מוזס.
שם הדמותמדבב/ת בעבריתוואייטמיה אלוןפיגאליאור גרינברגכיפה אדומהקטי כהןנסיכת האפוניםשחר קדוש
בנוסף, בדיבוב העברי דיבבו אוהד שחר, מייה קדוש, אלונה אלכסנדר, ניר ברק, גילן שחף, זוהר מידן, גיא זיידמן
סופר יודה היא רשת מרכולים ישראלית הפועלת בתל אביב.
הרשת הוקמה בשנת 2013 על ידי יהודה גואטה.
בשנת 1995 החל גואטה בהפעלת סופר מרקט ברחוב ריינס בתל אביב.
בשנת 2000 נכנס לשותפות בסופרמרקט בצפון תל אביב שנקרא "סופר באבא".
בשנת 2007 בעקבות הפרדות עסקית של השניים, המשיך שותפו בהפעלת הסופרמרקט במיקומו המקורי, וגואטה הקים רשת חדשה הנושאת אותו שם של הסופרמרקט.
בעקבות תביעה משפטית חויב גואטה לשנות את שם הרשת, ושמה שונה ל"סופר יודה".
סניפי הרשת הוקמו כולם ברחבי תל אביב, והם פועלים במתכונת של 24/7.
בשנת 2021 רכשה חברת פז את הרשת תמורת 170 מיליון ש"ח, ובכך הצטרפה הרשת לפעילות הקמעונאית של החברה, בנוסף לרשת Yellow שלה.
בעת המכירה לפז מנתה הרשת 16 סניפים.
סופר גיקית היא סדרת טלוויזיה בריטית-קנדית בת עשרה פרקים המבוססת על רומן באותו שם מאת הולי סמול.
העונה הראשונה הוקרנה לראשונה ב-30 במאי 2024 בנטפליקס.
הארייט מאנרס (אמילי קארי) – תלמידה בבית ספר לאופנה, חנונית המתגלה על ידי סוכן דוגמניות (עמנואל אימאני) והופכת לדוגמנית בעלת שם.
הארייט שמתגלה במפתיע בסיור בית הספר שלה.
חייה מתהפכים כאשר היא עולה על מסלול התצוגה.
הארייט יוצאת למסע גילוי עצמי תוך שהיא מאזנת בין לימודיה בתיכון לחיי האופנה.
בינואר 2023, פורסם שנטפליקס חתמה על הפקת עיבוד בן עשרה פרקים לרומן Geek Girl של הסופרת הולי סמאל מאולפני ווטרסייד בשיתוף עם אולפני Nelvana.
הפרויקט הוא קופרודוקציה בריטית-קנדית שנעשתה על ידי RubyRock Pictures ו-Aircraft Pictures; המפיקים: זואי רושה מאולפני RubyRock, ואנתוני ליאו ואנדרו רוזן מאולפני "Aircraft".
ביוני 2023 פורסם כי אמילי קארי תשחק בתפקיד הראשי בתור הארייט מנרס.
כמו כן לוהקו שרה פאריש, עמנואל אימני, ליאם וודרום, זאק לוקר, טים דאוני, ג'מימה רופר, דייזי ג'לי ורושל הרינגטון.
הצילומים החלו בתחילת יוני 2023 באנגליה ועברו מאוחר יותר לקנדה.
השחקנים והצוות נצפו באוטווה ביולי.
סופר בומברמן R (ביפנית: スーパーボンバーマン R) הוא משחק וידאו משנת 2017 בזיכיון בומברמן שפותח על ידי החברות קונאמי ו-HexaDrive ויצא במקור לקונסולת המשחקים נינטנדו סוויץ'.
בהמשך המשחק הפך גם מין בפלטפורמות אחרות, כולל פלייסטיישן 4, Xbox One, Windows ו-Google Stadia.
המשחק זכה להצלחה מסחרית ולאורך השנים נמכרו מעל לשני מיליון עותקים של המשחק ברחבי העולם.
משחק ההמשך, "סופר בומברמן ", יצא לשווקים בספטמבר 2023.
בדומה ליתר המשחקים בזיכיון כל המשחק משוחק בפרספקטיבה בה עולם המשחק נראה מלמעלה.
השחקן שולט במשחק בדמותו של בומברמן אשר הוא רובוט שמסתובב במבוכים, צריך לחסל אויבים על ידי הצבת פצצות שמתפוצצות לאחר מספר שניות, לפוצץ באמצעות הפצצות גם קירות לבנים.
מטרת המשחק היא להשמיד את כל האויבים.
המשחק מכיל גם את האפשרות לבצע התאמה אישית לדמויות במשחק וכמו גם מכיל תוכן נוסף אשר זמין להורדה.
מצב סיפור (Story Mode) - במצב משחק זה, אשר זמין הן כשחקן יחיד והן כמשחק מרובה משתתפים, השחקנים צריכים להילחם בקיסר המרושע וחמשת עוזריו בעולמות שונים.
מצב סיפור מכיל בסך הכל 50 שלבים.
מצב קרב (Battle Mode) - מצב מרובה משתתפים בו מסוגלים לקחת חלק עד שמונה שחקנים אשר מתחרים זה בזה בזירות שונות.
במצב משחק זה יכולים להשתתף הן שחקנים מקומיים והן שחקנים שמתחברים למשחק באמצעות האינטרנט.
מצב גרנד פרי (Grand Prix Mode) - מצב בו השחקנים שמשתתפים נדרשים לשתף פעולה במטרה לצבור את מרב הנקודות בפרק זמן מסוים.
במצב זה השחקנים מקבלים נקודות על ידי הבסת יריבים והשלמת יעדים שונים.
חברת קונאמי פיתחה את המשחק בשיתוף עם חברת HexaDrive.
המשחק יצא במקור לשווקים ב-3 במרץ 2017 לקונסולת המשחקים נינטנדו סוויץ'.
ביוני 2018 המשחק יצא גם לפלטפורמות פלייסטיישן 4, Xbox One ו-Microsoft Windows.
בספטמבר 2020 המשחק יצא גם ל-Google Stadia.
סופר ביטון דה סגו , ידועה גם כתזמורת האזורית של סגו או סופר ביטון הלאומית של סגו היא תזמורת ג'אז-אתני אפריקאית ממאלי.
הייתה פופולרית ומשפיעה בעיקר בשנות ה-1970 כשהפכה לתמוזרת לאומית של מאלי וכן במחצית השנייה של שנות ה-1980.
סופר ביטון דה סגו הוקמה בשנות ה-1960 בעיר סגו במאלי וכללה ברגע מסוים 19 חברים, אולם הצטמצמה אחרי 1986 אחרי עזיבתו של ראש ההרכב החצוצרן אמאדו בה (Amadou Bâ) שייסד אותה.
ב-2001 התארגנה מחדש עם הצטרפותם של ארבעה חברים חדשים והגיטריסט מאמה סיסוקו כראש ההרכב והופעותיה סיימו בכל שנה את ימי הפסטיבל על הנהר ניז'ר בסגו.
סופר ביטון דה סגו קמה בעיר סגו במאלי בשנות ה-1960 כאשר היא תזמורת הריקודים הוותיקה ביותר של מאלי ואחת התזמורות הוותיקות באפריקה.
היא נקראה לפי מלך ממלכת במאנה, ביטון קוליבלי והמוזיקה שלה מבוססת על המסורת המוזיקלית של בני במברה בצורת "ג'אז במברה" הכוללת הרבה כלי נשיפה ממתכת - אבל מושפעת גם מהתרבויות של בני פולה, בני מנדינקה ובני סומונו.
היא ספגה השפעות חזקות מהמוזיקה הקובנית, לרבות השימוש בכלי קונגה ותופי בונגו, ומערבת יסודות מסורתיים ועכשוויים.
הלהקה נחשפה לקהל הרחב במאלי בעת "שבועות הנוער" כאשר בין 1964 ל-1968 זכתה בכמה "גראן פרי".
בהופעותיהם ב-1970 שילבו חברי הלהקה יסודות יותר מסורתיים - "מקצבי ריקודים קליטים" בסגנון במברה, עם השתתפות כלי נשיפה מפליז וגיטרות.
בביאנלת התרבות הראשונה שאורגנה על ידי הנשיא מוסא טראורה ב-1970, זכו להכרה לאומית.
הרכבים אחרים, כמו "סופר ג'אטה" חיקו את סגנונם.
חבריה המקוריים של הלהקה היו ממאדו דומביה ("Percé"), טוסן סיאנה, פאפא דאוסו דיארה ("Papus"), אבובכר קיסה ("Cubain") והמייסד, נגו הקרן והחצוצרה אמאדו בה.
ב-1972 הצטרף להרכב גם הגיטריסט מאמה סיסוקו שבא מתזמורת Kayes.
הם הקליטו יחד כמה אלבומים.
באמצע שנות ה-1970 סופר ביטון נחשבה ל"תזמורת הלאומית" של מאלי, הגיעה להרכב של 19 מוזיקאים ולרפרטואר לשמאל 200 שירים.
בגין המדיניות הרשמית בתחום התרבות באותה תקופה התבקשו להביא בפני הציבור
את מורשת התרבות המוזיקלית של האזור.
היו צריכים לא ייצג לא רק את תרבותם של בני במברה, אלא גם של בני בובו - דוברי השפות מאנדה ושל הציידים המכונים "דוזו".
השירים היו צריכים לשדר מסרים חינוכיים, לעודד בקרב הצעירים עבודה וגבורה.
באותה תקופה פרסה דומביה, טוסן סיאנה ואבו קיסה נסעו לאזורי השיחים והקליטו קולות של נשים זקנות ששרו שירי פולחן, חתונה ומילת נשים.
ב-1976 הכרזתם כ"תזמורת לאומית" הפכה אותם לעובדי מדינה של מאלי ול"חברים לכל החיים" של הלהקה.
בהמשך אחדים מחבריה המקוריים נפטרו ואחרים הרגישו מתוסכלים.
הם הופיעו מספר שנים בפסיטיבל הקומיקס באנגולם בצרפת.
ב-1986 מנהל הפסטיבל ארגן להם סיור הופעות ברחבי צרפת, כולל בפסטיבל הג'אז בנאנסי, בגרמניה המערבית ומזרחית.
אמדו בה עזב לבסוף את ההרכב, ואחרים יצאו לקריירת סולנים.
מאמדו פרס דומביה התיישב בצרפת.
ב-2001 הפסטיבל על הנהר ניז'ר קרא לגיוס ארבעה מוזיקאים חדשים בהרכב "סופר ביטון" והפעילות התחדשה.
סופר ביטון התחילה להופיע בסיום הפסטיבל השנתי.
הלהקה המתחדשת כוללת את החברים הוותיקים מאמה "באדמה" סיסוקו, שירש את מקומו של אמאדו בה כמנהל הלהקה, טוסן, פפוס, קובן והחבר הוותיק ביותר, מאמדו קוליבלי ("קולו") וכן המגויסים החדשים.
מאמה "באדמה" סיסוקו - גיטריסט, הצטרף ב-1972, ירש ב-1987 את ראשות ההרכב מאמאדו בה, וב-2001 את ראשות ההרכב המחודש
אמאדו בה - נגן חצוצרה וקרן, מנהיג הלהקה עד 1987
מאמדו דומביה ("פרסה") - סולן קולי
פאפא גאוסו דיארה, המכונה "פפוס" - סולן קולי (נפטר ב-25 בינואר 2015)
אבו טורה - נגן סקסופון אלט
טוסן סיאנה - סולן קולי
ממאדו קוליבלי ("קולו") - סולן קולי
ממאדו "בליק" דיארה - נגן סקוסופון
דרמאן דיארה - נגן בגיטרה אס
מודיבו דיארה "בבל" (Bebel) - נגן קלידים
זומאנה דיארה - גיטריסט, מלחין ומייצר כלים
הלהקה זכתה להוקרה רחבה ונחשבת כבעלת השפעה רבה עבור הדורות הבאים של מוזיקאים מאלינזים.
ה -Rough Guide מ-1999 תיאר אותה כ"קבוצה חלוצה".
הוכרזה כ"תזמורת לאומית" של מאלי
יחד עם להקת Rail Band נחשבת Super Biton לחלוצת הפיוז'ון בין הצלילים והמקצבים המסורתיים של סגו והסוגות המוזיקליות המודרניות"
סופר דופר ארנבים היא סדרת טלוויזיה לילדים בהנפשה ממוחשבת, שנוצרה על ידי ג'יימי סמארט.
הסדרה מבוססת על הספר "Superhero Bunny League" מאת ג'יימי סמארט.
הסדרה שודרה לראשונה ב-19 באפריל 2025 בערוץ ניקלודיאון ובישראל הסדרה שודרה לראשונה ב-13 ביולי 2025 בערוץ ניק ג'וניור בדיבוב עברי.
הסדרה עוקבת אחר צוות שנקרא "סופר דופר ארנבים", שמוכנים להציל את העולם מפני כל נבל או סכנה שאורבים להם, לא משנה מה המחיר.
סטומפי (Stumpy) – ארנב בעל יכולות אלסטיות שנוטה להאמין לכל שטות ובדרך כלל קשה לו להגיע להחלטה.
סטיב (Steve) – ארנב שידוע בתור "היפה שבחבורה", בעל כוח על-אנושי ויכולת תעופה.
בהמשך הוא מגלה שהוא מסוגל לעוף מהר יותר מכולם.
בקס (Bex) – ארנבת בעלת כוחות אלקטרוקינטיים והיא שונאת שקוראים לה "רבקה".
דרק (Derek) – ארנב בעל כוחות גדילה.
Annabelle) – ארנבת שהייתה שייכת לד"ר פאזלגלאב והמייסדת של "סופר דופר ארנבים" ויש לה אינטליגנציה גבוהה מאשר שאר הארנבים בצוות.
בנוסף, היא לא מסוגלת לשמור סוד.
שפתי לטאה / מדען רגיל (Lizard Lips / Ordinary Scientist) – הוא לטאה, שמחשיב את עצמו כ"מלך הדינוזאורים".
בזמן שהוא עבד על מכונת הזמן שלו, הוא התחזה למדען רגיל.
קפטנית סטיקיבירד (Captain Stickybeard) – היא קפטנית של קבוצת פיראטים חלליים שכל הזמן הם תוקפים את הממתקים.
שם הדמותמדבב/ת במקורמדבב/ת בעבריתסטומפימיילס הארוויגילן שחףסטיבהרולד קרונרבקסמיכאלה דיץלורן סבירדרקלאטריס רויאלאוהד שחרדוקטור אנאבלרמונה יאנגשחר קדוששפתי לטאה / מדען רגילפאטן אוזוולטערן מורקפטנית סטיקיבירדקרול קייןענת ניבהמספרתג'אנל ג'יימסביצוע שיר פתיחהגילן שחף
בנוסף, בדיבוב העברי דיבבו גם: גדי לוי, יובל בינדר והדר שחף-מעיין.
עונהמספר פרקיםתקופת שידור מקורית תקופת שידור בישראל שידור ראשוןשידור אחרוןשידור ראשוןשידור אחרון11319 באפריל 202527 בספטמבר 202513 ביולי 202519 בנובמבר 20252134 באוקטובר 202527 בדצמבר 202520 בנובמבר 202530 בדצמבר 2025
Fuzzleglove99-אפאזבוט!!Fuzzbot6 בספטמבר 202516 בנובמבר 20259-במחברת סודית בהחלט!!Top Secret Notebook1010-אקלפטוני הגדול!!The Great Kleptony13 בספטמבר 202517 בנובמבר 202510-בהבית של פאזלגלאב!!Fuzzleglove's Lair1111-אארנב גדול!!Big Bunny20 בספטמבר 202518 בנובמבר 202511-בפיתול הבייגלה!!Pretzel Twist1212-אחמודי פטוטי!!Cutie Patooties27 בספטמבר 202519 בנובמבר 202512-בהמלכה בקס!!Queen Bex1313-אסופר דופר ארנבים!!Super Duper Bunnies19 באפריל 202523 ביולי 202513-בנשימה חמוצה קדומה!!Ye Olde Sourbreath26 באפריל 2025
הסדרה הוכרזה לראשונה ב-16 ביוני 2022 והוזמנו 26 פרקים לעונה הראשונה.
הסדרה מופקת על ידי סטודיו האנימציה של ניקלודיאון בברבנק, קליפורניה.
הכתיבה של הסדרה התבצעה במהלך מגפת הקורונה והאנימציה נעשתה על ידי Gigglebug Entertainment בפינלנד.
הסדרה תוכננה במקור להעלות לשידור ב-2024, אך נדחתה לשנת 2025. ב-20 בפברואר 2025, ניקלודיאון הכריזו שהחצי השני של העונה תפוצל לעונה שנייה.
שני הפרקים הראשונים של הסדרה עלו ליוטיוב ושודרו בערוץ ניק ג'וניור ב-22 בפברואר 2025 ושודרה רשמית בערוץ ניקלודיאון ב-19 באפריל 2025.
סופר הירו גירלס היא סדרת טלוויזיה אמריקאית מונפשת שנוצרה ובוימה על ידי לורן פאוסט, והופקה על ידי אולפני האחים וורנר ו-DC Entertainment עבור Cartoon Network.
הסדרה מבוססת על סדרה באותו השם, היא דובבה לעברית ושודרה בערוץ הילדים.
הסדרה שודרה לראשונה ב-8 במרץ 2019 והסתיימה ב-24 באוקטובר 2021. אף על פי שהסדרה הקודמת דובבה לעברית ושודרה בישראל, הסדרה הזאת אינה דובבה ולא שודרה בישראל (מלבד בזמן שהייתה בשירות הסטרימינג "נטפליקס" עם כתוביות בעברית).
הסדרה עוקבת אחרי ההתבגרות של סופר הירו גירלס, ומתמקדת בבחירות ובהחלטות שלהן בנוגע לזהותן בתור גיבורות-על ולזהותן הסודית.
הסדרה שמה דגש על קומדיה פיזית, קווי עלילה רגשיים ומלא נבלים.
וונדר וומן - נסיכת האמזונות בתמיסירה ומנהיגת "סופר הירו גירלס".
לויס ליין - עורכת ראשית של 'Daily Planetoid' בתיכון מטרופוליס.
ג'גנטה - בריונית בתיכון מטרופוליס.
באטגירל - הבלשית והמומחית הטכנית של "סופר הירו גירלס", ובתו של הקומישינר גורדון.
הארלי קווין - החברה הטובה ביותר של באטגירל.
סופרגירל - הכוח הפיזי של "סופר הירו גירלס", ובת דודתו של סופרמן.
באמבלבי - המומחית הטכנית של "סופר הירו גירלס", שיכולה להקטין את עצמה לגודל של דבורה.
זטאנה - המומחית לקסם של "סופר הירו גירלס".
סטאר ספיר - תלמידה בתיכון מטרופוליס.
שם הדמותמדבב/ת במקורוונדר וומןגריי דלייללויס לייןג'יגנטהבאטגירלטרה סטרונגהארלי קוויןצ'יטהסופרגירלניקול סאליבןבאמבלביקימברלי ברוקסגרין לנטרןמירנה ולאסקוזטאנהקארי וולגרןסטאר ספירג'יימס גורדוןפרד טטצ'יורהסולומון גרנדיפלאשפיל להמארהוקמןסופרמןמקס מיטלמןבאטמןקית' פרגוסוןרוביןאלפרד פניוורת'חתולה שחורהקרי סאמרהיפוליטהקטאנהרינה הושינואקוומןויל פרידלאקוולאדג'סיקה מק'קנהדקס-סטארקווין מייקל ריצ'רדסוןהחץ הירוקאדי פרינופויזן אייביכריסטינה מיליציה
מספר הפרק(בסדרה)מספר הפרק(בעונה)שם הפרק בעבריתשם הפרק באנגליתתאריך שידור מקורי 531#אניבאטגירלAmBatgirl#6 ביוני 2021542553#דנברסכפולהDoubleDanvers#13 ביוני 2021564#לפיגארת'AccordingToGarth#575#סופרוונדרבאטביזילנטרןמובילSuperWonderBatBeeZeeLanternMobile#27 ביוני 2021586#קונכייתהסירנותSirensConch#597#ניהולכעסיםAngerManagement#4 ביולי 2021608#יוםהולדתשמחזיHappyBirthdayZee#619#החדרהירוקTheGreenRoom#11 ביולי 20216210#כניסתנייטסטינגEnterNightSting#6311#הטוביםמכולםWorldsFinest#18 ביולי 20216412#עובדתקשהWorkingStiff#6513#שכפולזיMultipliciZee#25 ביולי 20256614#המינוסTheMinus#6715#חסרתכוחותPowerless#1 באוגוסט 20216816#אסורהחלפותAcceptNoSubstitute#6917#הלוחםוהליצןTheWarriorAndTheJester#8 באוגוסט 20217018#אמאיודעתהכיטובMotherKnowsBest#7119#מועדוןהריתוקיםDetentionClub#3 באוקטובר 20217220#ניצחונותקטניםSmallVictories#7321#שליטתקרוזCruzControl#10 באוקטובר 20217422#למהכזהעצובWhySoBlue#7523#ערבקסוםאחדOneEnchantedEvening#17 באוקטובר 20217624#אקוומןמגיעTheAquamanCometh#7725#סיוטבגות'אםNightmareInGotham#24 באוקטובר 20217826
מספר הפרקשם הפרק בעבריתשם הפרק באנגליתקרוסאובר עםתאריך שידור מקורי 1סכסוך גיבורי-עלSuperhero Feudכוח הטיטאנים19 בדצמבר 20202בית בחללSpace House31 במאי 20213כוח הטיטאנים!
וגיבורות־העל: מהומה ביקוםTeen Titans Go!
לורן פאוסט ניגשה לאחים וורנר כדי ליצור ולפתח את "סופר הירו גירלס" כסדרת טלוויזיה, לאחר שעבדה בעבר על "Super Best Friends Forever".
הגרסה הטלוויזיונית של סדרת הרשת "סופר הירו גילרס" הוכרזה לראשונה במאי 2017. שנה לאחר מכן, פורסם פוסטר שהראה את המראה הראשוני של הדמויות הראשיות.
הסדרה מונפשת על ידי הסטודיו הקנדי Jam Filled Entertainment באירלנד שבבעלות Hasbro.
הכותבים בחרו לעצב כל דמות ואת האישיות שלה לפי ארכיטיפ של נערה מתבגרת, תוך כדי שהם שואבים השראה מכמה דמויות מתקופת ה-Silver Age של קומיקס.
לגבי גרסתה המודרנית יותר של ג'סיקה קרוז, הכותבים שינו את האופי שלה באופן משמעותי, משום שהרקע המקורי שלה היה מנוגד לסדרה.
כמה מהכותבים של הסדרה עבדו בעבר על "הפוני הקטן שלי: חברות היא קסם", סדרה נוספת שנוצרה ובוימה על ידי לורן פאוסט.
נטלי ווציג, הבמאית של הסדרה, התייחסה בעקיפין לעונה השנייה של הסדרה בראיון בטקס פרסי האני 2020, אך לאחר מכן היא הבהירה את עצמה ואמרה שהיא דיברה על החצי השני של העונה הראשונה.
הסדרה עלתה לראשונה ב-Cartoon Network בבריטניה ב־6 ביולי 2019. כל הפרקים של העונה הראשונים היו זמינים לצפייה בשירות הסטרימינג "נטפליקס", אבל אחרי זמן קצר הם העונה הוסרה.
הסדרה זכתה למלא ביקורות, חלקן טובות וחלקן לא טובות.
אמילי אשבי מ־Common Sense Media אמרה שהסדרה הייתה טובה ומעניינת, עם דגש על הגיבורות המתבגרות שעובדות בצוות, וציינה שהסדרה כוללת מסרים חזקים על "כוח בנות וערך החברות".
סופר הירו גירלס היא סדרת טלוויזיה אמריקאית מונפשת מזיכיון "גיבורות העל של DC", שנוצרה ובוימה על ידי לורן פאוסט, והופקה על ידי אולפני האחים וורנר ו-DC Entertainment בעבור Cartoon Network.
הסדרה שודרה במקור מאוקטובר 2015 עד דצמבר 2018. בישראל, בערוץ הילדים ובדיבוב עברי, שודרו שתי עונות של הסדרה בשנת 2017 (מפברואר עד יוני).
הסדרה זכתה לעיבוד מחודש בסדרת הטלוויזיה "סופר הירו גירלס" ששודרה בשנים 2019–2021.
וונדר וומן – נסיכת האמזונות בתמיסירה ומנהיגת "סופר הירו גירלס".
לויס ליין – עורכת ראשית של 'Daily Planetoid' בתיכון מטרופוליס.
ג'גנטה – בריונית בתיכון מטרופוליס.
באטגירל – הבלשית והמומחית הטכנית של "סופר הירו גירלס", ובתו של הקומישינר גורדון.
הארלי קווין – החברה הטובה ביותר של באטגירל.
סופרגירל – הכוח הפיזי של "סופר הירו גירלס", ובת דודתו של סופרמן.
באמבלבי – המומחית הטכנית של "סופר הירו גירלס", שיכולה להקטין את עצמה לגודל של דבורה.
זטאנה – המומחית לקסם של "סופר הירו גירלס".
סטאר ספיר – תלמידה בתיכון מטרופוליס.
מספר הפרק(בסדרה)מספר הפרק(בעונה)שם הפרק בעבריתשם הפרק באנגליתתאריך שידור מקורי 141התחלות חדשותNew Beginnings21 באפריל 2016152גיבורת החודש: סופרגירלHero of the Month: Supergirl5 במאי 2016163באטגירל נגד סופרגירלBatgirl vs.
שם הפרק בעבריתשם הפרק באנגליתתאריך שידור מקורי סופר הירו גירלס: תיכון סופר הירוDC Super Hero Girls: Super Hero High30 במאי 2016
האתר הושק בתחילת יולי 2015. הדמויות שהופיעו בו עם ההשקה היו: וונדר וומן, באטגירל, סופרגירל, הארלי קווין, פויזן אייבי, קטאנה ובאמבלבי.
הסדרה הוכרזה באפריל 2015. היא כוללת גם קו של רומנים גרפיים, ספרים בהוצאת "רנדום האוס", שיתופי פעולה עם לגו ודמויות פעולה מבית מטאל.
קהל היעד של המותג הוא ילדות בגילאי 6–12.
במקור, הסדרה עלתה כסדרת אינטרנט ביוטיוב בשנת 2015. במהלך 2016, הסדרה הורחבה עם סדרת רומנים גרפיים, תכנים נוספים באנימציה ודיגיטליים, צעצועים וביגוד.
דיאן נלסון, נשיאת DC והאחים וורנר לשעבר, הצהירה ב-2016: "אנחנו חושבים שסופר הירו גירלס יכול להיות מותג ששווה יותר ממיליארד דולר".
השקה מחודשת התחילה בסדרה "סופר הירו גירלס (סדרת טלוויזיה, 2019)".
באותה שנה, קו הגרפיים של DC Zoom "הושק עם המשך של סדרת הרומנים הגרפיים של סופר הירו גירלס".
סופר סת"ם הוא אדם העוסק בכתיבת ספרי תורה, תפילין, מזוזות ומגילות (בראשי תיבות: סת"ם).
הכתיבה נעשית באמצעות קולמוס ודיו כשר, על הקלף.
בעבר רבנים רבים היו משמים כסופרי סת"ם וכשוחטים ומוהלים.
עשיית התגים מעל האותיות (=תיוג) נעשית על פי רוב על ידי אדם שמתמחה בתיוג ('מתייג').
לעיתים הסופר משמש גם כמגיה.
הכתיבה דורשת מאמץ ומומחיות רבה, הן בפיסול הקולמוס וחידודו (קנה או נוצה), בחירת הקלף ועיבודו, כתיבת האותיות בצורה סימטרית וברורה מתחת לסירטוט ולעיתים אף ידע ומיומנות במחיקת האותיות מעל הקלף.
כיום נהוג לכתוב על שולחן מיוחד בעל זווית כתיבה ייחודית כך שכף היד לא מסתירה לסופר את האותיות בעת הכתיבה.
יש הכותבים על 'שולחן אור' פטנט המצמצם את טעויות ההעתקה על ידי שיקוף האותיות על הקלף.
יש סופרים הכותבים בקולמוס פלסטיק, מתכת או חרסינה בגדלים מוכנים, דבר החוסך לסופר את זמן הכנת הקולמוס.
כתיבת סת"ם היא נושא מורכב, ומתבססת על דינים המפורטים בספרי הלכה.
כאמור, על הסופר להיות בקיא בהלכות רבות הנוגעות לכשרות כתיבתו, ולעיתים אי עמידה בכללי ההלכה, יכולה לגרום לפסילת הכתיבה.
לעיתים קשה לזהות אחר הכתיבה האם ישנו פסול בכיתבה, הן מחמת שישנם דברים שלא ניכרים, והן מחמת תיקון בדיעבד, שלעיתים אינו מועיל.
כתיבת סת"ם היא מן המלאכות שדורשות אמון רב מצד הלקוחות כלפי הסופר, ולכך נדרשת מהסופר אחריות ויראת שמים.
בין הדינים עליהם יש להקפיד הם הדינים דלהלן:
כל ענייני הכתיבה צריכים להיעשות ביד ימין, ואם כתב או תיקן ביד שמאל פסול - אלא אם כן הוא איטר יד, אז יכתוב ויתקן בשמאל.
יש שכתבו שהסופר לא ישמע שירים בשעת הכתיבה.יש שכתבו שדבר טוב לטבול קודם הכתיבה.
מבחינה פרקטית, כיוון שלא מופיע שם השם במגילת אסתר, מה שמקל מבחינה הלכתית על תיקון המילים, הרי היא משמשת כספר שכותב סופר סת"ם בפעם הראשונה.
בעבר, בעקבות מקרים של סופרים שלא היו בקיאים דיים בהלכות אלו, חייבו ה"חתם סופר" ורבנים נוספים, את הסופרים לקבל כתב אישור מבית הדין הרבני לעסוק במקצוע זה.
כתוצאה מכך הוקם בווארשא בשנת ה'תרצ"ה גוף בשם "שומרי סת"ם", אשר היה הגוף היחיד שהיה מוסמך לתת אישור לסופרי סת"ם בפולין ובסביבתה.
גם כיום, בדרך כלל לעוסקים במלאכה זו ישנו אישור שהם בקיאים בהלכות הנדרשות.
בישראל, ישנם מספר מכונים המנפיקים תעודת 'סופר סת"ם'.
כתיבת סת"ם בידי קטן פסולה.
וזאת גם כאשר הגיע לגיל חינוך.
כשהגיע לגיל בר מצווה דנו האחרונים האם סומכים על חזקה דרבא.
הסופר צריך להיות יהודי מאמין (ולא אפיקורוס).
ספרי תורה, תפילין או מזוזות שנכתבו על ידי אפיקורוס - צריכים להישרף, אך מגילות שנכתבו בידי אפיקורוס - אינן צריכות להישרף והן פסולות בלבד.
יש הפוסלים ספר תורה שנכתב על ידי ממזר.
וכתבו הפוסקים שלשה טעמים לדין זה:
חשש שמא כתב את הפסוק "לא יבא ממזר בקהל ה'" שלא לשמה, משום שנחפז ומתבלבל.
משום שאינו יכול להוציא אחרים ידי חובתם.
כיוון שפטור מחלק מהמצוות, והוא כקטן ואישה שפסולים כיוון שפטורים מחלק מהמצוות.
ההלכה מגבילה מאוד את יכולתן של נשים להיות סופרות סת"ם; ספר תורה, תפילין ומזוזות שנכתבו בידי אישה – פסולים.
מגילת אסתר שנכתבה בידי אישה או קטן תהיה כשרה לקריאה בציבור, אם אין מגילה אחרת.
בשנת 2003 הפכה אביאל ברקליי מקנדה לסופרת הסת"ם הראשונה בעולם שעברה הכשרה מסורתית, לאחר שהתאמנה תחת הדרכתו של סופר סת"ם עלום-שם בירושלים.
בשנת 2006 הזמין בית כנסת רפורמי בסנט לואיס ספר תורה מסופרת הסת"ם האנגלית-קנדית ג'ן טיילור פרידמן.
הספר הושלם ונכנס לשימוש ב-2007. זהו ככל הנראה ספר התורה הראשון שנכתב על ידי סופרת סת"ם ומשמש לתפילה בבית-כנסת.
כמה שנים קודם לכן, בשנת 2003 יזמה קהילת קדימה, קהילה רקונסטרוקציוניסטית בסיאטל, פרויקט לכתיבת ספר תורה בידי סופרות סת"ם.
ספר זה הושלם ב-2010, בהשתתפות ברקליי וחמש סופרות סת"ם נוספות מארצות הברית, ישראל, קנדה וברזיל, תחת פיקוחה של ג'ן טיילור פרידמן.
זהו ספר התורה הראשון שנכתב על ידי צוות נשים.
בשנים האחרונות נוספו עוד ועוד ספרי תורה שנכתבו על ידי נשים בהזמנת קהילות יהודיות שונות ברחבי ארצות הברית, כולל (נכון ל-2018) לפחות שישה ספרים שנכתבו על ידי טיילור פרידמן (ספרי תורה אלו פסולים לפי כללי ההלכה ביהדות האורתודוקסית).
סוֹפֵר צְלָלִים הוא כינויו של אדם הנשכר לכתוב ספר או נאומים עבור אדם אחר, כשהקרדיט לכתיבת הספר אינו ניתן לו אלא למי שמשלם לו.
חלק מהאוטוביוגרפיות של ידוענים ופוליטיקאים נכתבו על ידי סופרי צללים אשר נשכרו לכתוב בעבורם את האוטוביוגרפיה שלהם, כאשר אין להם את הזמן או את כישרון הכתיבה הדרושים כדי לכתוב את הספר בעצמם.
ישנם מקרים שבהם משתמשים בשם של סופר מפורסם על מנת להביא להתייחסות יותר רצינית או פופולרית לספר שנכתב על ידי סופר צללים.
תופעה כזאת ידועה עוד מהמאות הקודמות.
אחת הדוגמאות הבולטות לכך היא הסדרה "שלושת המוסקטרים" של אלכסנדר דיומא, שנחשף כי נכתבה בחלקה על ידי סופרי צללים.
תרומתו של סופר הצללים יכולה לנוע מכתיבה של הספר כולו ללא כל עזרה מהאדם הרשום כמחבר הספר, עד שכתוב ועריכה של כתב יד שנכתב על ידי הסופר.
כתיבה של הספר כולו יכולה להתבצע, למשל, לאחר מותו של האדם ששמו מתנוסס על הספר, בניסיון לנצל את פרסומו של הסופר לאחר מותו.
אנדרוז מנהלי העיזבון שלה שכרו סופר שיכתוב ספרים תחת שמה.
במקרים אחרים, סופר צללים משמש לסיים עבודות שלא נגמרו על ידי הסופר.
הסופרות גלית אלדר ושירז אפיק שימשו כסופרות צללים של אנשים שונים שרצו להוציא רומנים או ספרי זכרונות.
את הסדרה "השרביט והחרב" כתבו עשרות סופרי צללים המשתמשים כולם בשם העט "אדם בליד".
העיתונאית רינה סמואל כתבה את האוטוביוגרפיה "חיי" של גולדה מאיר.
העיתונאי דב גולדשטיין נודע כשותף לכתיבת אוטוביוגרפיות של כמה פוליטיקאים ישראלים ידועים:
שני ספרים מפורסמים נכתבו על סופר הצללים כדמות ספרותית:
הספר "סופר הצללים" של פיליפ רות משנת 1979
הספר "סופר צללים" של רוברט האריס משנת 2007
סופר סנטאי (ביפנית: スーパー戦隊) היא סדרת טלוויזיה מז'אנר הטוקוסאטסו (סדרת פעולה בלייב אקשן) של החברה היפנית Toei אשר משודרת מה-5 באפריל 1975.
הסדרה נוצרה במקור על ידי התסריטאי שוטארו אישינומורי שפרש לאחר כשתי עונות, ולאחר מכן היא עברה לידי סאבורו יאטסודה שמנהל אותה עד היום.
בסדרה בכל עונה מתמודדים שלושה, ארבעה או חמישה גיבורים (כאשר בהמשך מצטרפים אליהם גיבור שישי ואף שביעי ושמיני וכו') נגד אויבים שונים לפי עלילת הסדרה.
לכל סדרה יש נושא משלה: עתיד, דינוזאורים, נינג'ות, פיראטים, מכוניות וכו'.
כמו כן, מאז דקהריינג'ר מתרחשת מסורת בסוף הפרק האחרון של העונה הנוכחית (לרוב לאחר הקרדיטים) שבו הסנטאי האדום (המנהיג) של העונה נפגש עם זה של העונה הבאה, כאשר שניהם לוחצים ידיים/נותנים כיף/קדים זה לזה כ"העברת שרביט" מעונה לעונה.
הסדרה שודרה בתקופות של שווה, הייסי וראיווה וכללה כ-2,463 פרקים שנמשכו כ-926.53 שעות או 38.6 ימים רצופים של צפיה רצופה בכ-55,592 דקות.
החל משנת 1993 עונות של הסדרה מעובדות לסדרה האמריקאית "פאוור ריינג'רס".
הסדרה בגרסתה היפנית המקורית מעולם לא שודרה בישראל.
Himitsu Sentai Gorenger – פלוגה חשאית גוראנג'ר (5 באפריל 1975 – 26 במרץ 1977); מוטיבים – ריגול/קשת.
Dengekitai – ג'.א.ק.קי חיל דנגקי (9 באפריל 1977 – 24 בדצמבר 1977); מוטיבים – קלפים/סייבורגים.
Battle Fever J – קדחת הקרב ג'י (3 בפברואר 1979 – 26 בינואר 1980); מוטיבים – מדינות/ריקוד; הסדרה הראשונה שהציגה רובוט גדול שבו משתמשים הריינג'רים כדי להילחם במפלצת שהפכה לענקית.
Denshi Sentai Denjiman – פלוגה אלקטרונית דנג'ימן (3 בפברואר 1980 – 31 בינואר 1981); מוטיבים – אלקטרוניקה/מחשבים.
Taiyo Sentai Sun Vulcan – פלוגת השמש סאן וולקן (7 בפברואר 1981 – 30 בינואר 1982); מוטיבים – שמש/בעלי חיים/אוויר, יבשה וים.
Dai Sentai Goggle-V – פלוגת משקפי מגן 5 הגדולה (6 בפברואר 1982 – 20 בינואר 1983); מוטיבים – התעמלות אומנותית/תכשיטים/ציוויליזציות עתיקות.
Kagaku Sentai Dynaman – פלוגת מדע דיינהמן (5 בפברואר 1983 – 24 בינואר 1984); מוטיבים – מדע/פיצוצים; הסדרה הראשונה שהחלה בשימוש בפירוטכניקה כגון פיצוצים.
Choudenshi Bioman – סופר חשמל ביומן (4 בפברואר 1984 – 26 בינואר 1985); מוטיבים – חלקיקים/מדע/סייבורגים.
Dengeki Sentai Changeman – פלוגה חשמלית צ'יינגמן (איש-שינוי) (3 בפברואר 1985 – 22 בפברואר 1986); מוטיבים – צבא/יצורים מיתולוגיים (דרקון/גריפין/פגסוס/בת-ים/עוף החול).
Choushinsei Flashman – סופרנובה פלאשמן (1 במרץ 1986 – 21 בפברואר 1987); מוטיבים – כוכבי לכת/מנסרה.
Hikari Sentai Maskman – פלוגה מוארת מאסקמן (איש במסכה) (28 בפברואר 1987 – 20 בפברואר 1988); מוטיבים – אמנויות לחימה/אור.
Choujyu Sentai Liveman – פלוגת חיות העל לייבמן (איש חי) (27 בפברואר 1988 – 18 בפברואר 1989); מוטיבים – בעלי חיים; במהלך הסדרה התרחש המעבר בין תקופת שווה לתקופת הייסי ביפן.
Kousoku Sentai Turboranger – פלוגת מהירות טורבוריינג'ר (4 במרץ 1989 – 23 בפברואר 1990); מוטיבים – תיכון/אמצעי תחבורה.
Chikyu Sentai Fiveman – פלוגת כדור הארץ פייבמן (חמישה אנשים) (2 במרץ 1990 – 8 בפברואר 1991); מוטיבים – מורים.
Chojin Sentai Jetman – פלוגת אנשי הציפור ג'טמן (15 בפברואר 1991 – 14 בפברואר 1992); מוטיבים – ציפורים.
Kyoryu Sentai Zyuranger – פלוגת דינוזאורים זיוריינג'ר (21 בפברואר 1992 – 12 בפברואר 1993); מוטיבים – דינוזאורים וחיות פרהיסטוריות; הסדרה שהתחילה את הזיכיון האמריקני עם הסדרה "מייטי מורפין פאוור ריינג'רס".
Gosei Sentai Dairanger – פלוגת חמשת הכוכבים דאיריינג'ר (19 בפברואר 1993 – 11 בפברואר 1994); מוטיבים – אמנויות לחימה סיניות/יצורים מיתולוגיים.
Ninja Sentai Kakuranger – פלוגת נינג'ה קאקוריינג'ר (18 בפברואר 1994 – 24 בפברואר 1995); מוטיבים – נינג'ות.
Chouriki Sentai Ohranger – פלוגה סופר עוצמתית אוריינג'ר (3 במרץ 1995 – 23 בפברואר 1996); מוטיבים – צורות/ציוויליזציות עתיקות.
Gekisou Sentai Carranger – פלוגת מרוצים קאריינג'ר (1 במרץ 1996 – 7 בפברואר 1997); מוטיבים – כלי רכב/מרוץ/זהירות בדרכים.
Denji Sentai Megaranger – פלוגה אלקטרומגנטית מגהריינג'ר (14 בפברואר 1997 – 15 בפברואר 1998); מוטיבים – טכנולוגיה, משחקי וידאו.
Seijuu Sentai Gingaman – פלוגת חיות הכוכבים גינגהמן (22 בפברואר 1998 – 14 בפברואר 1999); מוטיבים – בעלי חיים/יסודות.
Kyuukyuu Sentai GoGoFive – פלוגת עזרה ראשונה גוגופייב (קדימה-קדימה חמש) (21 בפברואר 1999 – 6 בפברואר 2000); מוטיבים – עזרה ראשונה.
Mirai Sentai Timeranger – פלוגה עתידית טיימריינג'ר (זמן) (13 בפברואר 2000 – 4 בפברואר 2001); מוטיבים – זמן/עתיד/מסע בזמן/שעון.
Hyakujuu Sentai Gaoranger – פלוגת מאה החיות גאוריינג'ר (18 בפברואר 2001 – 10 בפברואר 2002); מוטיבים – בעלי חיים; עונה שחוגגת 25 עונות.
Ninpuu Sentai Hurricaneger – פלוגת שינובי הוריקנג'ר (הוריקן) (17 בפברואר 2002 – 9 בפברואר 2003); מוטיבים – נינג'ות/רוח/מים/קרקע.
Bakuryū Sentai Abaranger – פלוגת דינוזאורי העל אבאריינג'ר (16 בפברואר 2003 – 8 בפברואר 2004); מוטיבים – דינוזאורים.
Tokusou Sentai Dekaranger – פלוגת חקירה מיוחדת דקהריינג'ר (15 בפברואר 2004 – 6 בפברואר 2005); מוטיבים – משטרה/מספרים.
Maho Sentai Magiranger – פלוגת קסם מג'יריינג'ר (13 בפברואר 2005 – 12 בפברואר 2006); מוטיבים – קוסמים/יסודות.
GoGo Sentai Boukenger – פלוגת רועם בוקנג'ר (19 בפברואר 2006 – 11 בפברואר 2007); מוטיבים – הרפתקה (בוקן ביפנית)/כלי רכב/ציידי אוצרות; עונה שחוגגת 30 עונות.
Juken Sentai Gekiranger – פלוגת אגרוף חייתי גקיריינג'ר (18 בפברואר 2007 – 10 בפברואר 2008); מוטיבים – אמנויות לחימה סיניות/חיות.
Engine Sentai Go-onger – פלוגת מנועים גו-אונג'ר (17 בפברואר 2008 – 8 בפברואר 2009); מוטיבים – מנועים/מרוצים/נהיגה.
Samurai Sentai Shinkenger – פלוגת סמוראים שינקנג'ר (15 בפברואר 2009 – 7 בפברואר 2010); מוטבים – סמוראים/קנג'י.
Tensou Sentai Goseiger – פלוגת מלאכים גוסייג'ר (14 בפברואר 2010 – 6 בפברואר 2011); מוטיבים – מלאכים/קלפים.
Kaizoku Sentai Gokaiger – פלוגת פיראטים גוקאיג'ר (13 בפברואר 2011 – 19 בפברואר 2012); מוטיבים – פיראטים, סופר סנטאי; העונה הראשונה שמאפשרת להם לשנות צורה לסנטאי מעונות קודמות; חוגגת 35 עונות.
Tokumei Sentai Go-Busters – פלוגת מבצעים מיוחדים גו-באסטרס (26 בפברואר 2012 – 10 בפברואר 2013); מוטיבים – ריגול/משקפי שמש/בעלי חיים (ברדלס, גורילה, ארנבת).
Zyuden Sentai Kyoryuger – פלוגת כוח חייתי קיוריוג'ר (7 בפברואר 2013 – 9 בפברואר 2014); מוטיבים – דינוזאורים/סמבה.
Ressha Sentai ToQger – פלוגת רכבות טוקיוג'ר (16 בפברואר 2014 – 15 בפברואר 2015); מוטיבים – רכבות/קשת בענן/דמיון.
Shuriken Sentai Ninninger – פלוגת שוריקן נינינג'ר (22 בפברואר 2015 – 7 בפברואר 2016); מוטיבים – נינג'ות/מזג אוויר.
Doubutsu Sentai Zyuohger – פלוגת חיות זיואוג'ר (14 בפברואר 2016 – 5 בפברואר 2017); מוטיבים – בעלי חיים/קוביות; עונה שחוגגת 40 עונות.
Uchu Sentai Kyuranger – פלוגת חלל קיוריינג'ר (12 בפברואר 2017 – 4 בפברואר 2018); מוטיבים – חלל (אוצ'ו ביפנית)/קבוצות כוכבים/מזל; העונה חורגת ממגבלת חמישה גיבורים הקלאסית ומציגה תשעה (קיו ביפנית) גיבורים התחלתיים.
Kaitou Sentai Lupinranger VS Keisatsu Sentai Patranger – פלוגת גנבים נגד פלוגת שוטרים (11 בפברואר 2018 – 10 בפברואר 2019); מוטיבים – שוטרים נגד גנבים; העונה היחידה שבה קיימות שתי פלוגות סנטאי במקום אחת.
Kishiryu Sentai Ryusoulger – פלוגת אבירי הדינוזאור ריוסולג'ר (17 במרץ 2019 – 1 במרץ 2020); מוטיבים – דינוזאורים/אבירים; במהלך הסדרה התרש המעבר בין תקופת הייסי לתקופת ראיווה ביפן.
Mashin Sentai Kiramager – פלוגת מכונות קירהמאג'ר (קירה ביפנית: נוצץ) (8 במרץ 2020 – 28 בפברואר 2021); מוטיבים – אבני חן/כלי רכב.
Kikai Sentai Zenkaiger – פלוגת עולם המכונות זנקאייג'ר (7 במרץ 2021 – 27 בפברואר 2022); מוטיבים – מכונות (קיקאי ביפנית); עונה שחוגגת 45 לזיכיון, והראשונה שבה הדמות הראשית הוא סנטאי לבן במקום אדום, בעוד שהוא אדם, שאר חברי הקבוצה הם מכונות שמבוססים על רובוטים (זורדים) מעונות קודמות.
כמו-כן, בדומה לגוקאיג'ר, גם בעונה זו הזנקאייג'ר יכולים לזמן ולהשתמש בכוחותיהם של סנטאי מעונות קודמות.
Avataro Sentai Donbrothers – פלוגת אווטאר דונברוד'רס (6 במרץ 2022 – 26 בפברואר 2023); מוטיבים – מומוטארו ילד האפרסק מהמיתולוגיה היפנית/המרחב הקיברנטי; היחידה שמציגה סנטאי ורוד ממין זכר.
למרות שזו לא עונה שחוגגת ציון דרך כמו קודמתה, גם בעונה הזאת הסנטאי יכולים לשנות צורה לקודמיהם מעונות קודמות.
Ohsama Sentai King-Ohger – פלוגת מלכים קינג-אוג'ר (5 במרץ 2023 – 25 בפברואר 2024); מוטיבים – מלוכה/חרקים.
הסדרה הראשונה שמציגה ריינג'רית סגולה כחלק מהקבוצה הראשית, בשונה מריינג'רים סגולים קודמים שהצטרפו מאוחר יותר בסדרות שלהם.
Bakuage Sentai Boonboomger – פלוגת נפצים בונבומג'ר (3 במרץ 2024 – 9 בפברואר 2025); מוטיבים – מכוניות, פיצוצים ומרוצים.
סופר פיג (ביפנית: とんでぶーりん - טונדה בורין) היא שמה של אנימה יפנית המבוססת על המאנגה הפרודית (ביפנית: 愛と勇気のピッグガール とんでぶーりん, בתרגום: ילדת-חזיר של האהבה והאומץ, טונדה בורין) של טאאקו איקדה, הונפשה כאנימה על ידי ניפון אולפני אנימציה ושודרה משנת 1994 עד שנת 1995. בישראל שודרה הסדרה בפוקס קידס.
קארין קוקובו (קאסי קארלן) נתנה תפוח לחזירון רעב בדרכה לבית הספר.
כשקארין הגיעה לבית הספר, היא גילתה שהחזירון התגנב לתוך התיק שלה, וגרם לה להסתבך בצרות.
קארין גילתה שהחזירון יכול לדבר ולעוף.
החזירון נתן לה את ה"פיגומפאקט", כשהיא פתחה אותו, חרטום חזירי הופיע ממנו והתחבר לאף שלה והחזירון חשף את עצמו כנסיך טונראריאנו השלישי (איגי פיג) מכוכב בורינגו (אוינקו).
הוא הסביר לה איך לשנות צורה בעזרת הסיסמה: "בא בי בוּ בֱה בוֹ בוורין" (בדיבוב האנגלי: "עם חוטם וזנב, לצדק יש גם גב, האמת והתבונה יצאו עכשיו, בשם עוצמת אוינקו").
לאחר שאמרה את מילות הקסם קארין הפכה לחזרזירה ורודה ועוצמתית בשם בורין (סופר פיג).
אולם היא העדיפה להשתנות לגיבורה כמו האלילה שלה "קיוטי צ'או" (התייחסות לגיבורת העל "קיוטי האני").
טונראריאנו - שעכשיו קארין קוראת לו טון-צ'אן (בדיבוב האנגלי שמו נשאר איגי) - אמר לה שאם היא תאסוף 108 פנינים על ידי עשיית מעשים טובים בתור בורין, היא תוכל להגשים את משאלתה.
אוסף הפנינים מופעל בקארמה, כך שאם בורין תנצל את כוחותיה סתם, היא תאבד פנינים.
אם היא תחשוף את זהותה בפני אנשים כולל חבריה, היא תישאר במצב של בורין לנצח.
נעמה אוזן - קארין קוקובו/בורין
דור צויגנבום - טונראריאנו השלישי
יורם יוספסברג - טונראריאנו השני
שרון בורגאוקר - קואיצ'י מיזונו
דון לני-גבאי - מאסמאי יאמאקאווה
אורלי תגר - קאורו הידאקא
גליה שפרינג - קייקו קורוהא
מירון אהרונוביץ' - הירומי קאשיוואגי
ירון מלאכי - ג'ימי מאטסומוטו
ירון מנשה - טאקומה מושאנוקוג'י השני
גד צ'רנובילסקי - טאקומה מושאנוקוג'י הראשון
שלמה סדן - מאקוטו אראשי-יאמה
גיא נתיב - שינאיצ'ירו קוקובו
יפה גבאי - שוהיי קוקובו
סופר פרי אנימלס היא להקת רוק וולשית שנוטה לכיוון רוק פסיכדלי וניסיוניות אלקטרונית.
מאז הקמתה ב-1993 בקארדיף שבוויילס, הרכב הלהקה נשאר זהה והוא כולל את גריף ריס (סולן, גיטרה), יו בנפורד (גיטרה מובילה, קולות), גוטו פרייס (גיטרת בס), קיאן קיראן (קלידים, סינתיסייזרים, שירה) ודויד ייאן (תופים, קולות).
הלהקה הוקמה בקארדיף אחרי שחברי הלהקה היו שותפים בלהקות רוק וטכנו אחרות בסצנת המוזיקה של קארדיף.
הלהקה הוחתמה בלייבל האינדי הוולשי "אנקסט" (Ankst).
הלהקה נכללה ברנסאנס מוזיקלי (ותרבותי) של ויילס בשנות התשעים שכלל להקות כגון: מאניק סטריט פריצ'רז (Manic Street Preachers), וקטטוניה (Catatonia).
שם הלהקה מגיע מחולצת טישרט שעיצבה אחותו של סולן הלהקה גריף ריס.
חברי הלהקה מציינים את בלר, אלביס קוסטלו, קולקטיב סול, ווינטון מרסליס כהשפעות עיקריות על המוזיקה שלהם.
לאחר שהוציאה בלייבל "אנקסט" שני מיני-אלבומים, הוחתמה הלהקה ב"קריאיישן רקורדס" (Creation Records) על ידי מקים הלייבל, אלן מקגי (Allen McGee), אחרי שראה אותה בהופעה בלונדון ב-1995. "קריאיישן" היה הלייבל של להקות מוכרות כמו פריימל סקרים (Primal Scream), מיי בלאדי ולנטיין (My Bloody Valentine) וההצלחה האחרונה שלהם אואזיס.
במאי 1996 יצא אלבומם הראשון "Fuzzy Logic", שזכה לביקורות טובות אך למכירות נמוכות יחסית.
השיר נאסר לשידור ברדיו בגלל שמושמעת בו המילה "Fuck" יותר מ-50 פעמים.
באוגוסט 1997 יצא אלבומם השני, "Radiator", שזכה לביקורות טובות יותר מאלבומם הקודם, וגם זכה למכירות מעט טובות יותר, אבל הוא עמד בצילו של אלבום אחר שגם יצא במסגרת "קריאיישן" כמה שבועות לאחר מכן, Be Here Now, אלבומם השלישי של הלהקה הפופולרית אואזיס.
בשנת 1998 הוציאה הלהקה EP בשם "Ice Hockey Hair" (השם הוא סלנג לתספרות המאלט), ובהמשך השנה גם יצא אוסף של בי-סיידים בשם "Out Spaced".
בשנת 1999 הוציאה הלהקה את אלבומה השלישי, "Guerrilla", שהכיל מלודיות פופיות ביחד עם אקספרמנטליות אלקטרונית.
האלבום מגוון ומכיל סגנונות רבים, כגון גראז' רוק, טכנו, אמביינט ודראם נ' בייס.
בשנת 2000 הופסקה פעילותה של חברת התקליטים של הלהקה, קריאיישן, וחברי הלהקה הוציאו את אלבומם הבא בחברת התקליטים העצמאית שלהם, "Placid Casual".
האלבום גם היווה שינוי מבחינה סגנונית; הוא היה מורכב משירים אקוסטיים ברובם שמושרים רק בשפה הולשית.
אלבום האולפן הרביעי של ההרכב נקרא "Mwng", והוא זכה להצלחה מפתיעה יחסית לאלבום שלא מושר בשפה האנגלית.
2001 - 2005 : חתימה בחברת תקליטים גדולה והצלחה מסחרית